Pabst Brewing Company
Pabst Brewing Company (liet. Pabsto alaus darykla) – JAV bendrovė, jos ištakos – 1844 m. Džeikobo Besto įkurta alaus darykla, kuri 1889 m. buvo pavadinta aludario Frederiko Pabsto vardu. Šiuo metu įmonė yra kontroliuojančioji bendrovė, kuri yra sudariusi gamybos sutartis su daugiau kaip dviem tuzinais paprasto ir salyklinio alaus fabriko ženklų, tarp jų su pačiai kompanijai priklausančiu alumi „Pabst Blue Ribbon“ bei su nūnai nebeegzistuojančiomis alaus daryklomis. Maždaug pusė alaus, kuriam gaminti Pabsto alaus darykla turi nuosavybės teises, priklauso „Pabst Blue Ribbon“ ženklui, o kita pusė – kitiems ženklams. „Pabst Brewing Company“ būstinė yra San Antonijuje, Teksase. 2014 m. lapkričio 13 d. „Pabst Brewing Company“ pranešė savo įmonę parduosianti kompanijai „Blue Ribbon Intermediate Holdings“. „Blue Ribbon“ – Rusijoje gimusio žydų kilmės JAV aludario Jevgenijaus Kašperio ir San Fransiske įsikūrusios privataus kapitalo įmonės „TSG Consumer Partners“ bendradarbiavimo vaisius. Ankstesniuose pranešimuose buvo teigiama, kad susitarta dėl 700 mln. USD kainos.